system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Comuna Florești, Cluj?
assistant
Florești, până în 1924 Feneșu Săsesc, colocvial Feneș sau Feniș, (în , în ) este o comună în județul Cluj, Transilvania, România, formată din satele Florești (reședința), Luna de Sus și Tăuți. Alte denumiri folosite sunt cele de Zaz-Fenes și Fenes Saxonica.

Date geografice 

Comuna se află pe malul drept al râului Someșul Mic, la intersecția dintre Munții Apuseni și Podișul Transilvaniei.

Comuna are un relief de depresiune, înconjurată de dealuri cu altitudini medii de 400–500 m, cel mai înalt dintre ele fiind dealul Melcilor. Alte dealuri sunt Urușag, Gârbău, Cetatea Fetei, Sănăslau ș.a.

Suprafața comunei este compusă din 1.877 ha teren arabil, 1.406 ha pășuni, 846 ha livezi, 1.207 ha păduri, 111 ha tufărișuri, ape și stuf 68 ha, teren neproductiv 145 ha, drumuri 122 ha și construcții 292 ha .

Clima este una de deal și podiș, cu o temperatură anuală medie de 8,3 °C. Precipitațiile ating o medie anuală de 582 mm/mp.

Demografie 

Conform recensământului efectuat în 2021, populația comunei Florești se ridică la 52.735 de locuitori, în creștere față de recensământul anterior din 2011, când fuseseră înregistrați 22.813 locuitori. Majoritatea locuitorilor sunt români (70,7%), cu minorități de maghiari (8,94%) și romi (1,22%), iar pentru 18,59% nu se cunoaște apartenența etnică. Din punct de vedere confesional, majoritatea locuitorilor sunt ortodocși (58,3%), cu minorități de reformați (6,21%), romano-catolici (3,28%), greco-catolici (2,4%), penticostali (2,31%), baptiști (1,7%), fără religie (1,43%) și atei (1,13%), iar pentru 20,58% nu se cunoaște apartenența confesională.

Politică și administrație 
Comuna Florești este administrată de un primar și un consiliu local compus din 19 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Evoluție istorică 
În ultimii ani a apărut un fenomen de mutare a locuitorilor municipiului Cluj-Napoca în localitățile din apropiere (din cauza prețurilor ridicate de pe piața imobiliară a municipiului). Comuna Florești se numără printre beneficiarii acestui fenomen care a dus la creșterea de trei ori a populației locale in utimii 10 ani.

Structura etnică 
De-a lungul timpului populația satului Florești a evoluat astfel:

Structura confesionalǎ - la nivel de comunǎ 

La nivelul comunei, conform recensământului din 2002 situația se prezenta astfel:

Structura confesionalǎ - la nivelul satului Florești 

La nivelul satului structura religioasǎ se prezintǎ astfel:

Conform datelor din 2002 populația din localitatea Florești avea următoarea structură confesională: 40,6% ortodocși, 30% greco-catolici, 17,6% reformați, 7,9% romano-catolici și 9,2% alte culte. Comparativ, la recensământul din anul 1930, din cei 2.906 locuitori ai Floreștiului, 1.655 s-au declarat greco-catolici (56,9%), 1.003 romano-catolici (34,5%), 161 reformați (5,5%), 47 ortodocși (1,61%), 28 mozaici (0,96%) și 12 de alte confesiuni.

Istoric 

Atestată documentar din 1272, comuna are o vechime mult mai mare, descoperirile arheologice certificând aici așezări umane din neolitic. În perioada romană localitatea se afla pe drumul de legătură al castrelor romane de la Napoca (Cluj-Napoca de astăzi), respectiv Ala Siliana (actualul Gilău)

Feneșul a fost inițial un sat săsesc așezat în apropiere de Cluj, aflat în proprietatea episcopiei romano-catolice de Alba Iulia.

Lăcașuri de cult 

 Biserica Ortodoxă "Sfântul Dumitru" (fostă greco-catolică)
 Biserica Greco-Catolică "Sfântul Nicolae"
 Biserica Romano-Catolică, monument de secol al XIV-lea, edificiu construit în stil gotic târziu
 Mănăstirea Ortodoxă "Acoperământul Maicii Domnului"

Vezi și
 Cetatea Fetei
 Biserica de lemn din Tăuți
 Biserica reformată din Luna de Sus
 Biserica romano-catolică din Florești
 Făgetul Clujului - Valea Morii (sit de importanță comunitară inclus în rețeaua europeană Natura 2000 în România).

Economie și comerț 

Pana in anul 1989 comuna Floresti era cunoscutǎ mai ales prin ferma de pasǎri construitǎ in anii "70 de regimul comunist , cunoscuta sub numele de Avicola Floresti ,la care au lucrat mare parte dintre sǎteni si din satele inconjurǎtoare . Capacitatea de productie a Fermei Avicole era deosebit de mare , avind un sistem integrat de producție incepînd de la creșterea puilor si pinǎ la abatorizare si depozitare , unitatea avind si un rol strategic in caz de razboi urmare a marilor capacitati frigorifice . Dupa 1989 politica economicǎ practicatǎ de noul regim si alti factori cum ar fi politica prețurilor produselor agricole , politica fiscalǎ si sistemul inrobitor de creditare al bancilor au fǎcut ca aceastǎ unitate sa fie initial divizatǎ , urmatǎ de un rasunǎtor faliment in anul 1995 , SC Avicola Floresti SA fiind prima societate din Romǎnia postdecembristǎ declaratǎ in faliment ,cu putin timp inainte de aparitia Legii falimentului nr.64 / 1995 . Ulterior activitatea de crestere si ingrasare pasǎri a fost preluatǎ partial , inclusiv Abatorul de pǎsǎri , de o societate comercialǎ cu capital privat care a pǎstrat profilul de activitate si a efectuat masive investiții . Aceasta societate functioneaza in prezent, implinind in luna august 2011, 20 de ani, si numindu-se in prezent ONCOS SA. De altfel si in prezent activitatea economica a comunei este concentratǎ tot in fostele Hale de productie ale fermei avicole , acestea fiind insa modernizate si adaptate cerintelor noi functie de noul profil de activitate . De altfel putem spune ca investitia principala dupa 1989 o reprezinta Supermarketul Metro , amplasat in zona limitrofa cu municipiul Cluj - Napoca , terenul acestuia fiind cumparat de la sateni in anii 1995 - 1996. Alte activitǎti economice intilnite la nivelul comunei : comerț , turism , prestǎri servicii , creșterea animalelor , cultura plantelor , activitati pomicole , lucrari de constructii etc.Dată fiind apropierea foarte mare de municipiul Cluj-Napoca și includerea comunei Florești în zona metropolitană Cluj, în ultimii ani au apărut tot mai multe investiții locale și în alte ramuri economice. Astel pe teritoriul comunei sunt amplasate un supermarket Metro si un mall Polus , respectiv un cartier de blocuri ANL Cetatea Fetei, acesta din urmă pe dealul cu același nume. În comună funcționează două hidrocentrale: Florești I (1986) și Florești II (1987). Începind cu anul 2007 investițiile in locuințe au luat o amploare deosebitǎ datoritǎ unei rentabilitati de neimaginat pentru constructori si nereglatǎ de statul romǎn , la care s-a adaugat un sistem de creditare lejer { uneori doar cu buletinul ! } , autoritațile locale nefiind pregǎtite organizatoric si financiar pentru a impune un anumit plan urbanistic , astfel cǎ intr-o perioadǎ scurtǎ de timp , de numai 2 - 3 ani , satul si-a pierdut in mare parte identitatea , devenind un sat sistematizat in mare grabǎ .

Educație 

În localitatea Florești există o școală generală "Gheorghe Șincai" pentru clasele 0-VIII. Momentan școala este împărțită în 3 clădiri: două mai vechi (recent renovate) și una nouă (recent construită). 

Exista de asemeanea si Scoala Gimnaziala Luna de Sus.

O a treia scoală a fost inaugurată în 2019; din anul școlar 2020-2021 având și clase de liceu. De-a lungul istoriei localității aici au existat și o școală săsească, respectiv una maghiară.

Personalități 

 Dimitrie Căian Jr. (1778-1832), profesor
 Aladár Jékey (1846-1919), poet
 Dumitru Căian (1838-1909)
 Dumitru Căian Sr. (1754-1821)
 Dumitru Tăuțan-Monu (1908-1996)
 Emil Pop (1871-1909)
 Emil Rusu
 Ioachim Eugen Lupu
 Ioachim Pop (1878-1935)
 Ioan Rusu (1921-1988)
 László Túrós (1934-1987), pictor
 Manyi Kiss (1911-1971), actriță
 Nicolae Olteanu (1913-1979)
 Petru Meheși (1762-1827), nobil local, locotenent-colonel în armata imperială austriacă, prefect suprem al poliției Clujului
 Remus Mocanu (1915-1991)
 Ștefan Urcan (1911-1981)
 Teodor Sălăgian (n. 1853- ?), preot greco-catolic
Gaston Bienvenu Mboumba Bakabana

Note

Bibliografie

Legături externe 

 
 
 
 
 Dicționar de localități din Transilvania 
 Informații despre fortificația din localitate
 Cea mai mare comună din țară își face universitate cu 10 milioane de euro. Cu ajutorul penticostalilor, 17 iunie 2013, Florina Pop, Adevărul
 Floresti24 Mass-media locala din zona Floresti, Cluj

Galerie de imagini 

Florești